Die SOS bied vanjaar vir die derde keer 'n Wiskunde Gestandaardiseerde Eksamen vir skole en vir die eerste keer dek ons ook Afrikaans Huistaal en Wetenskap.
Voordele van die Gestandaardiseerde Eksamen:
Skole kan met gerustheid evalueer of die inhoud wat tydens grendelleer plaasgevind het werklik by die leerders vasgesteek het.
Nasionale standaard kan gebruik word om te bepaal of jou skool in lyn is met ander skole.
Die analises wat die SOS in 'n verslag gaan bekendmaak, kan gebruik word om ruimtes vir verbetering te identifiseer.
Skole kan die eksamen gebruik vir promosiedoeleindes en sodoende nie nodig hê om eie eksamens op te stel nie.
Wiskunde en Natuurwetenskappe-eksamens word vanjaar vertaal en sal dus in beide Afrikaans en Engels beskikbaar wees. Die volgende tabel verskaf meer inligting rondom die vraestelle. Ons vra om die datums te voeg in julle roosterbeplanning.
Die volgende tabel toon die beskikbare gestandaardiseerde eksamens:
Graad 4 tot 11
Laai uiteensetting af
Graad 6 & 9
Die eksamen is gratis vir skole om te gebruik mits daar SOS-lede is by die skool. Indien 'n skool wil gebruik maak van die Afrikaans Huistaal eksamen moet daar GeRAT-lede by die skool wees, vir Natuurwetenskappe WETO-Lede en Wiskunde VAW-lede. Waar moontlik moet die getal lede by die skool ooreenstem met die getal grade wat gaan gebruik maak van die GSE. Skole sonder SOS-lede sal R1000.00 per graad betaal vir die vraestelle.
Om duplikasie te vermy, versoek ons dat die Akademiese hoof of die onderwysers verantwoordelik vir die akademie sal registreer vir die eksamen. Ons sal die persoon voortaan die Eksamenbeampte noem. Dus sal die Eksamenbeampte registreer vir al die vakke waar van toepassing. Die Eksamenbeampte sal ook onderteken om die vraestelle veilig te hou en te verseker dat die nodige kommunikasie die onderwysers bereik.
1 September - Registrasies open
15 September - ZipGrade-opleiding indien onderwysers inkoop op meervoudigekeusevraestelle.
30 September - Eksamenraamwerke word gestuur waar van toepassing.
31 Oktober - Registrasies sluit
3 November - Eksamenbeampte opleiding via Zoom
Twee dae voor betrokke eksamen - Eksamenvraestel word aan eksamenbeampte gestuur sodat beampte kan druk
Middag van eksamen - Memorandums word gestuur. Analise dokumente word gestuur
10 Desember - Vraestelanalises word vanaf skool na die SOS gestuur.
Eksamenbeamptes klik hier om te registreer: https://forms.gle/2rkXeCXuUHoyhMpg6
Wiskunde: [email protected]
Afrikaans Huistaal: [email protected]
Natuurwetenskappe: [email protected]
Daar sal ook twee opleidingsgeleenthede wees om te verseker dat alle kreukels uitgestryk kan word.
Hier is die skakels vir die opleiding:
1. Vraag-en-antwoord-sessie: 2 November om 15:00 - https://us02web.zoom.us/webinar/register/WN_n9x5BYq7S0KCJY4FgD7C2Q
2. Opleiding vir Eksamenbeamptes: 3 November om 15:00 - https://us02web.zoom.us/webinar/register/WN__B761qxgR2anUR7iYJQtHg
Vir verdere inligting rakende die vraestelle klik hier: https://skole.co.za/gestandaardiseerde-eksamen/